el el en el el el el el el el el el el en el el el el en el en en es en es tr en en el el el el el el el el el el el el el el el el el el el el el el el el el el el el el el el el el el el el el el el el el el en de el el el el el el el el el el el el el en es el el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Στο φως της δημοσιότητας έρχονται οι καταθέσεις τόσο του θύματος βιασμού στη Θεσσαλονίκη όσο και των τριών νεαρών ανδρών από την Αθήνα που καταγγέλλονται πως εμπλέκονται στην υπόθεση.
Εν αναμονή της νέας της κατάθεσης της Γεωργίας Μπίκα, αύριο Παρασκευή, αλλά και των τοξικολογικών εξετάσεων.
Στις καταθέσεις τους, ο 27χρονος που συνελήφθη κατηγορούμενος για το βιασμό της 24χρονης στη Θεσσαλονίκη, ο αδερφός του κι ένας φίλος του, παρουσιάζουν μια εκ διαμέτρου αντίθετη εκδοχή των όσων συνέβησαν. Η νεαρή κοπέλα, στην κατάθεσή της, περιέγραψε καρέ καρέ τα όσα έζησε το βράδυ μετά την αλλαγή του χρόνου.
Ο 27χρονος ισχυρίζεται ότι η 24χρονη του ζήτησε να πάνε στο δωμάτιό του και πως είχαν ερωτική επαφή, η οποία έγινε με τη συναίνεση της κοπέλας, πως δεν τη νάρκωσε και ότι την άφησε να κοιμηθεί στο δωμάτιό του.
Τις καταθέσεις των τριών ανδρών δημοσιεύει το makthes.gr. Οι νεαροί ισχυρίζονται επίσης ότι βγήκαν στο διάδρομο του ξενοδοχείου για να βοηθήσουν την 24χρονη.
Ολόκληρη η κατάθεση του Β. Λ.
Ερώτηση: Κατηγορήθηκες άλλη φορά και για ποια αιτία;
Ερώτηση: Κατηγορείσαι ήδη για τις πράξεις που σου γνωστοποιήθηκαν ανωτέρω. Τι απολογείσαι;
Ο φίλος μας Π. του ανέφερε ότι δεν υπάρχει κάποιο πρόβλημα και του ζητήσαμε όταν έφταναν στη ρεσεψιόν να μας ενημερώσουν. Αργότερα περί ώρα 2:00 ο Π. μας είπε ότι άλλες δυο φίλες επιθυμούσαν να έρθουν στο ξενοδοχείο, οι οποίες ήρθαν μετά από λίγη ώρα. Μόλις ανέβηκαν επάνω ο Π. έκανε τις απαραίτητες συστάσεις και αφού ανταλλάξαμε ευχές προσωπικά συνέχισα να μιλάω με τις κοπέλες που είχαν έρθει προηγουμένως και είχαμε αναπτύξει κάποια οικειότητα χωρίς να έρθω σε επαφή με τις δυο κοπέλες που είχαν έρθει τελευταία, η μια εκ των οποίων όπως έμαθα ονομάζεται «Γεωργία».
Περίπου μια ώρα αργότερα οι δυο κοπέλες αποφάσισαν να αποχωρήσουν για λόγο τον οποίο δεν είμαι σε θέση να γνωρίζω, ενώ εμείς μείναμε στο δωμάτιο. Μετά από λίγο μας πήρε ο Π. και μου είπε ότι η μια κοπέλα επιθυμούσε να επιστρέψει στο δωμάτιο και μου έδωσε το τηλέφωνο της λέγοντας μου να την καλέσω για να της επιτρέψουν από την ρεσεψιόν να ανέβει.
Πράγματι την κάλεσα από το προσωπικό μου τηλέφωνο στις 4:10 και μιλώντας απευθείας μαζί της, τη ρώτησα αν ήταν στην είσοδο του ξενοδοχείου προκειμένου να της ανοίξω την πόρτα του δωματίου. Μετά από λίγο βγήκαμε στο διάδρομο μαζί με τον Π. και την είδαμε να βγαίνει από τον ασανσέρ μπροστά μας.
Τη συνόδεψα μέσα στο δωμάτιο όπου είχαν μείνει 6-7 άτομα και ξεκίνησα να μιλάω μαζί της. Την ρώτησα αν ήθελε να πιει κάτι άλλο και μου απάντησε όχι εκτός από νερό. Μιλήσαμε για την προσωπική ζωή του καθενός, για τη δουλειά μου ενώ η ίδια μου ανέφερε ότι εργάζεται σε μια εταιρεία παραγωγής ζάχαρης, δίνοντας μου μάλιστα και συμβουλές για το ποια ζάχαρη είναι πιο υγιεινή.
Αφού αναπτύξαμε μια ευχάριστη διάθεση και υπήρχε ερωτική διάθεση μεταξύ μας, μου πρότεινε να πάμε στο δωμάτιο μου να κοιμηθούμε μαζί. Πήγαμε λοιπόν μαζί στο 602, ξαπλώσαμε στο κρεβάτι, αρχίσαμε να φιλιόμαστε και έχοντας την απόλυτη συναίνεση της σε όλα τα στάδια της ερωτικής μας συνεύρεσης, η οποία περιλάμβανε προκαταρκτικές πράξεις, στοματικό έρωτα και διείσδυση με ολοκλήρωση.
Μετά την ολοκλήρωση της ερωτικής μας πράξης η Γεωργία μου ζήτησε να κοιμηθεί στο δωμάτιο μου, πράγμα που εγώ δέχθηκα με ευχαρίστηση ενώ επειδή πεινούσα κατέβηκα στη ρεσεψιόν να φάω, αφού πρώτα πέρασα από το 401 και πρότεινα στους φίλους μου να κατεβούμε να φάμε όλοι μαζί. Αφού φάγαμε εγώ επειδή δεν ήθελα να ενοχλήσω την κοπέλα, πήγα στο 402 για να κοιμηθώ ενώ ο αδελφός μου στο 401, το οποίο ήταν κενό.
Περί 14:30 ώρα της σήμερον και ενώ κοιμόμουν με κάλεσε ο Π. στο κινητό μου και μου είπε ότι έχει έρθει η Ασφάλεια στη ρεσεψιόν του ξενοδοχείου κατόπιν μήνυσης της κοπέλας που είχα συνευρεθεί ερωτικά για βιασμό.
Κατέβηκα άμεσα στη ρεσεψιόν και οι Αστυνομικοί μου ζήτησαν να τους ακολουθήσω στο Τ.Α. Λευκού Πύργου. Συμπληρωματικά θέλω να δηλώσω ότι ουδέποτε έχω διαπράξει οποιοδήποτε ποινικό αδίκημα, ουδέποτε έχω ασκήσει βία σε οποιοδήποτε άνδρα ή γυναίκα και ασφαλώς ουδέποτε έχω εξαναγκάσει κάποια γυναίκα να συνευρεθεί ερωτικά μαζί μου χωρίς τη θέλησή της και ουδέποτε υπέπεσε στην αντίληψή μου ότι η συγκεκριμένη κοπέλα βρισκόταν υπό την επήρεια μέθης ή ότι έπραξε κάτι κατά την ερωτική μας συνεύρεση χωρίς την απόλυτη συναίνεση της».
«Βγήκαμε στο διάδρομο να της υποδείξουμε το δωμάτιο»
Στην κατάθεση του Μ. Π., ο Κ. Π. φέρεται ως διοργανωτής του πάρτι στην προεδρική σουίτα. Ωστόσο, ο ίδιος στήριξε πως αν και ήταν στο όνομά του η κράτηση, την πλήρωσε μαζί με τους φίλους του.
Σχετικά με την καταγγελία για βιασμό, ο Κ. Π. ανέφερε στις αρχές ότι έφυγε νωρίς από το δωμάτιο, καθώς είχε αποχωρήσει η κοπέλα που ενδιαφερόταν.
Η κατάθεσή του: «Από 30/12/2021 διαμένω μαζί με παρέα στο ξενοδοχείο «Τhe Μet» που βρίσκεται επί της οδού 26ης Οκτωβρίου αρ. 48 στη Θεσσαλονίκη προκειμένου να γιορτάσουμε την αλλαγή του έτους. Την παραμονή και περί ώρα 10:00 συγκεντρωθήκαμε στο δωμάτιο με αριθμό 401 προκειμένου να γιορτάσουμε με πάρτι – ρεβεγιόν. Το δωμάτιο είναι ίσως το μεγαλύτερο του ξενοδοχείου και ήταν πληρωμένο από μένα κι άλλους τρεις φίλους μου. Στο δωμάτιο 401 μαζευτήκαμε σύνολο περί 12-14 άτομα και υπήρχε ένας μπουφές με αλκοόλ.
Κατανάλωσα μόνο δύο ποτά και δεν συνηθίζω να πίνω πολύ. Κάποια στιγμή ο φίλος μου Λ. Β. μίλησε με έναν φίλο του στο τηλέφωνο ο οποίος τον ενημέρωσε ότι μια γνωστή του κοπέλα βρίσκεται στη ρεσεψιόν του ξενοδοχείου και πρόκειται να ανέβει στο πάρτι οπότε και βγήκαμε στο διάδρομο για να της υποδείξουμε που βρίσκεται. Η κοπέλα ανέβηκε και την συναντήσαμε στο διάδρομο του τέταρτου ορόφου όπου φαινόταν εμφανώς ότι είχε καταναλώσει αλκοόλ, μας χαιρέτησε λέγοντας «χρόνια πολλά» και εν συνεχεία εισήλθε μαζί με το φίλο μου Β. εντός του δωματίου όπου λαμβάνει χώρα το πάρτι και εγώ έφυγα αλλού.
Όλο το διάστημα που ήμασταν στο πάρτι η προσοχή μου ήταν στραμμένη σε μια κοπέλα με την οποία συνομιλούσα για αρκετή ώρα όμως τελικά επειδή αυτή έφυγε σχετικά νωρίς δεν είχα πλέον κάποιο ιδιαίτερο ενδιαφέρον. Εγώ λοιπόν πήγα στο δωμάτιο του αδερφού του Β. που ονομάζεται Ευ. στο δωμάτιο 402 που βρίσκεται ακριβώς δίπλα χωρίς να βρίσκεται όμως αυτός εκεί καθώς είχα την κάρτα εισόδου του και δεν ήθελα να πιώ άλλο αλλά ούτε και είχα κάποιο ενδιαφέρον για κάποια άλλη κοπέλα. Κάθισα για περίπου μισή ώρα και τελικά ανέβηκα στο δωμάτιο μου το 601 το οποίο βρίσκεται ακριβώς δίπλα από το 602 όπου είναι του Β.. Αργότερα τηλεφώνησα στη ρεσεψιόν να ρωτήσω τι ώρα ανοίγει το εστιατόριο για πρωινό αλλά τελικά κατέβηκα περί ώρα 06:00 προκειμένου να φάω κάτι γιατί πεινούσα και το εστιατόριο θα άνοιγε στις 7:00.
Εκεί βρεθήκαμε με τους φίλους μου όπου και ρώτησα το Β. τι έγινε με την κοπέλα και μου είπε μόνο ότι ήρθαν σε επαφή και τίποτα άλλο καθώς είχε ξημερώσει και από δίπλα μας περνούσε το προσωπικό του ξενοδοχείου και δεν μπορούσαμε να μιλήσουμε άνετα. Στην υπηρεσία σας που με επιδείξατε στην εν λόγω κοπέλα δεν με αναγνώρισε καθόλου.
Ερώτηση: Ποιοι είναι οι φίλοι σου και ποιο είχε δωμάτιο καθένα σας;
Απόκριση: Εγώ είχα το δωμάτιο 601, ο Λ. Β. είχε το 602, ο Λ. Ευ. αδερφός του Β. είχε το δωμάτιο 402 και ο Τ. Β. είχε ένα δωμάτιο στο δεύτερο όροφο χωρίς να μπορώ να θυμηθώ ακριβή αριθμό.
Ερώτηση: Τι αναλογία ανδρών γυναικών είχε το πάρτι;
Απόκριση: Από άντρες ήμασταν εμείς οι τέσσερεις, ο φίλος του Β. που ονομάζεται Π. Μ. οποίος και κάλεσε έναν ακόμα φίλο του (σύνολο έξι άνδρες) και όλες υπόλοιπες κοπέλες περί τις 8-9 κατά προσέγγιση
Ερώτηση: Υπέπεσε στην αντίληψή σου εάν έγινε χρήση ναρκωτικών από τους παρευρισκόμενους στο πάρτι;
Απόκριση: Όχι δεν υπήρχε τίποτα παράνομο.
Η κατάθεση του Ευ. Λ.
«Την 30/12/2021 μαζί με τους φίλους μου Λ. Β., Τ. Β. και Π. Κ. ήρθαμε αεροπορικώς από την Αθήνα προκειμένου να γιορτάσουμε την αλλαγή του χρόνου στη Θεσσαλονίκη και να δούμε κάποιους φίλους. Είχαμε κάνει κράτηση δωματίων στο ξενοδοχείο «The Met» για τρεις διανυκτερεύσεις με σκοπό να διασκεδάσουμε σε νυχτερινά μαγαζιά και φαγάδικα της πόλης. Εγώ έμεινα στο δωμάτιο 402, ο Λ. Β. στο 602, ο Τ. Β. στο 204 και ο Π. στο 601. Κλείσαμε και το 401 (σουίτα) προκειμένου να έχουμε περισσότερο χώρο για να τρώμε όλοι μαζί και να κάνουμε αλλαγή του χρόνου.
Όταν έγιναν γνωστά τα καινούργια μέτρα περί απαγόρευσης μουσικής και ωραρίου, αποφασίσαμε να ακυρώσουμε τα πλάνα για νυχτερινή διασκέδαση και να πάμε μόνο για φαγητό και βόλτες στη Θεσσαλονίκη και την αλλαγή του χρόνου να την κάνουμε με κάποιους φίλους και φίλες στο δωμάτιο 401. Εκεί θα μπορούσαμε να ελέγχουμε καλύτερα ποιος θα έρχεται, αφού πρώτα θα είχαμε συνεννοηθεί μαζί του και το ξενοδοχείου θα είχε ελέγξει τα απαραίτητα πιστοποιητικά.
Στις 31/12/2021 ημέρα Παρασκευή και περί ώρα 22:30 τρώγαμε βραδινό στο 401 οι τέσσερεις φίλοι. Ξέραμε ήδη ότι θα έρθουν αργότερα δύο φίλοι μας ο Π. Εμμ. και ένας ακόμα φίλος του τα στοιχεία του οποίου δεν γνωρίζω.
Έτσι λοιπόν ήρθαν περί ώρα 00:30 της 01/01/2022 τα δύο αυτά άτομα και μας ενημέρωσαν ότι πιθανώς να έρθουν και κάποιες φίλες τους τις οποίες εμείς δεν γνωρίζαμε. Μετά από λίγο άρχισαν να έρχονται και κάποιες κοπέλες – φίλες των δυο φίλων μας και καθόμασταν παρέα συζητώντας, πίνοντας ποτά και τρώγοντας. Εγώ μιλούσα με όλους και όλες και δεν είχα παρατηρήσει κάτι περίεργο. Περί ώρα 3:00 παρατήρησα μια κοπέλα που αργότερα όμως έμαθα ότι ονομάζεται Γεωργία να συνομιλεί καθισμένη στο καναπέ με τον αδερφό μου Λ. Β. και είχαν έρθει αρκετά κοντά. Λίγο αργότερα παρατήρησα ότι έλειπαν και οι δύο, χωρίς όμως να ξέρω εάν έφυγαν μαζί.
Μετά από περίπου μισή ώρα επέστρεψε ο αδερφός μου Β. μόνος του στο δωμάτιο όντας σε καλή κατάσταση και περί ώρα 6:00 βρεθήκαμε όλοι μαζί στην ρεσεψιόν του ξενοδοχείου προκειμένου να φάμε κάτι εκεί μας ενημέρωσε ότι με την κοπέλα ήρθαν σε ερωτική επαφή και ότι κοιμάται στο δωμάτιο του (602) ενώ και ίδια είχε κλείσει δωμάτιο στο ξενοδοχείο χωρίς να γνωρίζω το πότε και το ποιο δωμάτιο. Αμέσως μετά το πρωινό πήγαμε για ύπνο εγώ στο δωμάτιο 401 και ο Β. κοιμήθηκε μόνος του στο δωμάτιο μου (402) και περί ώρα 14:30 μας ενημέρωσαν ότι αδερφός μου κατηγορείται για βιασμό της κοπέλας και πρέπει να οδηγηθούμε στο Τμήμα Ασφαλείας Λευκού Πύργου για τα περαιτέρω.
Ερώτηση: Θέλεις να προσπαθήσεις να κάτι άλλο;
Απόκριση: Άλλο τίποτα δεν έχω να προσθέσω και υπογράφω».
Μπορεί να σας ενδιαφέρει
Παρασκευή 2 Σεπτεμβρίου 2022
Μητροπολίτης Δωδώνης Χρυσόστομος: «Δεν κάθεται μία γυναίκα να βιαστεί χωρίς να το θέλει»
Πέμπτη 14 Ιουλίου 2022
ΗΠΑ: 10χρονο κοριτσάκι που έμεινε έγκυος από βιασμό, αναγκάστηκε να πάει σε άλλη πολιτεία για άμβλωση
Πέμπτη 30 Ιουνίου 2022
Φυλάκιση 30 ετών στον τραγουδιστή R. Kelly για σεξουαλική κακοποίηση αγοριών και κοριτσιών
Τρίτη 12 Απριλίου 2022
Ζελένσκι: «Ο ρωσικός στρατός βίασε εκατοντάδες ανήλικα κορίτσια και ένα βρέφος»
Συναγερμός στο ΝΑΤΟ για το πυρηνικό υποβρύχιο του Πούτιν Belgorod- Εγκατέλειψε τη βάση του
Πρεμιέρα για τον Θεοδωράκη με Ξυλούρη
Στάνο για Τουρκία-Λιβύη: «Να αποφεύγονται ενέργειες που θα μπορούσαν να υπονομεύσουν την περιφερειακή σταθερότητα»
Ο Έλον Μασκ προτείνει λύση για την Ουκρανία και ο Ουκρανός πρέσβης του λέει να πάει να γ@@@@@
Έκθεση ιστορικών ντοκουμέντων για την συμπλήρωση 48 χρόνων από την ίδρυση της ΝΔ
Έλεγχος της Κομισιόν στη Γερμανία για το πακέτο στήριξης των 200 δισ. – Υποψίες για παράνομη κρατική ενίσχυση
Βρετανία: Ο υπ. Οικονομικών θα παρουσιάσει «σύντομα» νέο δημοσιονομικό πρόγραμμα
Τα πρωτοσέλιδα των εφημερίδων
Μπορεί να σας ενδιαφέρει
Πάτρα: Η ώρα των γιατρών – Αποκαλύπτουν τι συνέβαινε με τα επεισόδια της Τζωρτζίνας
Σε αυτές τις περιοχές θα χτιστούν τα πρώτα σπίτια με πολύ χαμηλά ενοίκια για νέους
Ελλάδα και Αίγυπτος αμφισβήτησαν τη νομιμότητα της Λιβύης να υπογράψει μνημόνιο κατανόησης με την Τουρκία
ΝΔ για επιστροφή Κουρουμπλή: «Προσκολλημένος στη χυδαιότητα ο ΣΥΡΙΖΑ»
Παραλήρημα Τσελίκ: «Η Ελλάδα σκοτώνει γυναίκες και παιδιά στο Αιγαίο, μπροστά στα μάτια της ΕΕ»
Ταμείο Ανάκαμψης: Έλαβε η κομισιόν το ελληνικό δεύτερο αίτημα πληρωμής για 3,56 δισ. ευρώ
Πώς θα γιορταστούν τα γενέθλια της ΝΔ
Η Νατάσα Παζαϊτη με αθλητικά για καλό σκοπό
Γερμανία: Χώρες μέλη της ΕΕ θα αναλάβουν την εκπαίδευση έως και 15.000 Ουκρανών στρατιωτών
Το κοινοβούλιο της Λιβύης μπλόκαρε την συμφωνία με την Τουρκία
Το Φεστιβάλ Ψυχικής Υγείας και Τέχνης «συν-art-ήσεις» τιμά την Παγκόσμια Ημέρα Ψυχικής Υγείας 2022
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία